	Мярка 5. „Дейности по сътрудничество и тяхната подготовка“
	5.1. Допустими дейности съгласно посочените в Раздел 13.3.10 на Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.
Дейности за сътрудничество и подготовка за него. Те следва да допринасят за развитието на териториите на МИГ, чрез взаимодействие и реализиране на съвместни проекти и  включват:
· Разработване на съвместен продукт/услуга/дейност, вкл. разходи за материални и нематериални активи;
· Извършване на изследвания, проучвания и анализи, директно свързани със съвместния продукт/услуга/дейност;
· Реализиране на промоционални и маркетингови кампании;
· Организиране на заседания, обучения, семинари, съвместни събития, срещи с потенциални партньори или партньори по проекта;
· Извършване на информационни кампании, включващи организиране на срещи, конференции, публикуване и излъчване в медиите;
· Дейности по координация (извършване на разходи за наемане на допълнителен персонал, пътни разходи, разходи за нощувки и храна, хонорари за експерти, разходи за превод, разходи за комуникация).
Дейностите за сътрудничество трябва да отговарят на следните условия за допустимост:
- да са свързани и да водят до развитието на териториите, обхванати в конкретните  стратегии на МИГ;
- да съответстват на и да допринасят за постигане целите и приоритетите на стратегиите за ВОМР на МИГ „Медковец – Монтана“ и съответните местни инициативни групи и СПРЗСР;
- да се изпълняват съгласно сключено споразумение между най-малко двама партньори - МИГ „Медковец – Монтана“ и МИГ от България и/или МИГ, изпълняващи стратегии за ВОМР от друга държава – членка от ЕС; 
- в партньорството за дейностите по сътрудничество могат да участват и други юридически лица от страната и чужбина със собствен финансов принос.

5.2. Допустими разходи съгласно посочените в Раздел 14.1.4 на  Условията за кандидатстване за предоставяне на безвъзмездна финансова помощ по процедура № BG06AFSP001-01.001 по интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г.
За дейности за сътрудничество и подготовка за него са допустими следните разходи за:
1. разработване на съвместен продукт/услуга/дейност, вкл. материални и нематериални инвестиции;
2. строително-монтажни или строително-ремонтни работи на територията на партньорите от Република България;
3. други материални и нематериални активи;
4. изследвания и проучвания, директно свързани със сътрудничеството, включително за издаване на становища;
5. възнаграждения за външни експерти – физически или юридически лица за изпълнение на дейности, включително за преводачи;
6. възнаграждения, свързани с координацията на планираните дейности на служители на МИГ;
7. промоционални и маркетингови кампании за съвместния продукт/услуга;
8. организиране и провеждане на обучения, семинари, съвместни събития и партньорски срещи;
9. информираност – създаване на интернет страница за проекта, публикации в регионални медии, информационни конференции;
10. публичност – изготвяне и разпространение на информационни материали и осигуряване на публичност, в т.ч. информационни табели;
11. командировки на служителите на МИГ, експерти по проекта, включително преводачи, членове на колективния управителен орган и членове на колективния върховен орган на МИГ, както и други участници от територията в дейности, свързани с изпълнението на проекта, съгласно Наредбата за командировките в страната, приета с Постановление № 72 на Министерския съвет от 1986 г. (Обн., ДВ, бр. 11 от 1987 г.) и Наредбата за служебните командировки и специализации в чужбина, приета с Постановление № 115 на Министерския съвет от 2004 г. (Обн., ДВ, бр. 50 от 2004 г.);
12. преводи (писмени и симултанни);
13. пощенски и куриерски услуги;
14. такси за издаване на документи, свързани с изпълнението на проекта.

5.3. Общ размер на финансовата помощ по мярката
По мярката е предвиден бюджет в размер на 102 258,38 евро.



